CELEX: 22015D0935
Language: el
Date: 2015-03-17 00:00:00
Title: Σύσταση αριθ. 1/2015 του Συμβουλίου Σύνδεσης ΕΕ-Τυνησίας, της 17ης Μαρτίου 2015, για την εφαρμογή του σχεδίου δράσης ΕΕ-Τυνησίας (2013-2017) που θέτει σε εφαρμογή την προνομιακή εταιρική σχέση στο πλαίσιο της Ευρωπαϊκής Πολιτικής Γειτονίας [2015/935]

18.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 151/25
            
         ΣΫΣΤΑΣΗ αριθ. 1/2015 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΤΥΝΗΣΊΑΣ
   της 17ης Μαρτίου 2015
   για την εφαρμογή του σχεδίου δράσης ΕΕ-Τυνησίας (2013-2017) που θέτει σε εφαρμογή την προνομιακή εταιρική σχέση στο πλαίσιο της Ευρωπαϊκής Πολιτικής Γειτονίας [2015/935]
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΤΥΝΗΣΙΑΣ,
   Έχοντας υπόψη την ευρωμεσογειακή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, και ιδίως το άρθρο 80,
   Εκτιμώντας τα ακόλουθα:
   
               (1)
            
            
               Το άρθρο 80 της ευρωμεσογειακής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου (1) («η συμφωνία»), εξουσιοδοτεί το Συμβούλιο Σύνδεσης να διατυπώνει τις συστάσεις που κρίνει σκόπιμες για την επίτευξη των στόχων της συμφωνίας.
            
         
               (2)
            
            
               Σύμφωνα με το άρθρο 90 της συμφωνίας, τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.
            
         
               (3)
            
            
               Τα μέρη έχουν εγκρίνει το κείμενο του σχεδίου δράσης ΕΕ-Τυνησίας (2013-2017) («σχέδιο δράσης»), το οποίο υλοποιεί την προνομιακή εταιρική σχέση στο πλαίσιο της Ευρωπαϊκής Πολιτικής Γειτονίας.
            
         
               (4)
            
            
               Το σχέδιο δράσης θα συμβάλει στην εφαρμογή της συμφωνίας μέσω της επεξεργασίας και της θέσπισης, κατόπιν κοινής συμφωνίας μεταξύ των μερών, συγκεκριμένων μέτρων που θα παρέχουν πρακτικές οδηγίες για την εφαρμογή της.
            
         
               (5)
            
            
               Το σχέδιο δράσης έχει ως στόχο, αφενός, να παρουσιάσει συγκεκριμένα μέτρα για την εκπλήρωση, από τα μέρη, των υποχρεώσεων που υπέχουν στο πλαίσιο της συμφωνίας και, αφετέρου, να εξασφαλίσει ευρύτερο πλαίσιο για την περαιτέρω ενίσχυση των σχέσεων της Ευρωπαϊκής Ένωσης με την Τυνησία, ώστε να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της συμφωνίας,
            
         ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
   Άρθρο μόνο
   Το Συμβούλιο Σύνδεσης συνιστά στα μέρη να εφαρμόσουν το σχέδιο δράσης (2) εφόσον τούτο αποσκοπεί στην επίτευξη των στόχων της συμφωνίας.
   
      Βρυξέλλες, 17 Μαρτίου 2015.
      
         
            Για το Συμβούλιο Σύνδεσης
         
         
            Η Πρόεδρος
         
         F. MOGHERINI
      
   
   
      (1)  ΕΕ L 97 της 30.3.1998, σ. 2.
   
      (2)  Βλέπε έγγραφο st 15164/14 ADD 1, σ. 5, http://register.consilium.europa.eu